Gnistregn satte Bybanen ut av spill

Det tok nesten fire timer å løse problemet.

Publisert Publisert 4. juli 2014

Denne artikkelen er over seks år gammel

Se video øverst!

SISTE 17.00: Bybanen er i rute igjen.

Det har vært full stopp på Bybanen i Bergen mellom sentrum og Sletten fredag ettermiddag.

En lastebilsjåfør glemte å senke lasteplanet på vei inn på byggeplassen på Kronstad, og rev med seg kjøreledninger.

Stort smell

— Det var et stort smell. Vi trodde det lynte ute, men det kom ikke noe torden. Vi reiste oss opp, og da kom det tre gnister fra skinnen, sier Christer Eirik Wisnes Nilsen som jobber like ved.

Han tok en video som viser hva som skjedde cirka kvart over 12.

— Jeg kan ikke si noe om dette før jeg har snakket med sjåføren, sier Eirik Løvaas i Løvaas Maskin.

— Dette var egentlig det verste stedet det kunne skje, sier HMS-koordinator Rene Molijn i Keolis.

Politiet meldte raskt på Twitter at det var «noko trafikale problem på staden».

Satte inn busser

Verkstedet og vognparken til Bybanen ligger på Kronstad, og selskapet fikk problemer med å få ut vogner.

Det har vært redusert drift på Bybanen mellom Slettebakken og Lagunen. Skyss har anbefalt publikum å benytte linje 83 mellom Bergen sentrum og Nesttun, og linje 3 mellom Slettebakken og sentrum.

Det er også satt inn skyttelbuss fra Slettebakken. Ekstrabusser er skiltet «Buss for bane».

Tips eller bilder? Send MMS/SMS til 2211, eller skriv e-post

I FULL SVING: Servicefolk fra Bybanen AS jobber nå med å utbedre strømbruddet på Kronstad. Politiet har også rykket ut. Foto: 2211-TIPSER

Publisert Publisert: 4. juli 2014 12:22 Oppdatert: 4. juli 2014 17:44